Ousman Jallow palaa Klubiin

HJK:ssa viime kaudella pelannut hyökkääjä Ousman Jallow palaa Klubiin ja on jo tänään joukkueen harjoitusvahvuudessa. HJK:ssa Jallow viimeisteli viime kaudella kuusi maalia Veikkausliigassa ja kolme europeleissä.

Gambialainen 27-vuotias hyökkääjä palaa Helsinkiin Kazakstanista, missä hänen seuransa oli sarjakakkonen FC Irtysh Pavlodar. Jallow kävi neuvotteluja myös ruotsalaisen Djurgårdenin kanssa, mutta valitsi kuitenkin mieluummin HJK:n. Sopimus kattaa kaudet 2016 ja 2017.